Inundații în 77 de localități din 27 de județe. 20.000 de angajați MAI au fost pregătiți de intervenții de urgență.
Sunt inundații în 77 de localități din 27 de județe. 20.000 de angajați MAI au fost pregătiți de intervenții de urgență. Pilotul Adrian Cernea a murit luat de viitură în zona Slănic Moldova.
Harta României a fost împărțită în trei culori weekend-ul ăsta: portocaliu, galben și un pic de verde, în vest.A plouat mult, mai ales în estul țării. Și mai sunt așteptate averse și în seara asta. Cel mai grav e în Tulcea, unde e în vigoare până la noapte un cod roșu de inundații. E cod roșu și la Galați, dar de ploi.Au fost probleme și în multe localități din Vrancea: apa a inundat zeci de case și grădini. Iar ieri, după-amiază, la o cursă off-road din Campionatul Național, pilotul Adrian Cernea a murit luat de viitură în zona Slănic Moldova. "Competiția trebuia oprită, erau avertizări de vreme rea", a spus ministrul Transporturilor, Lucian Bode.Nu scăpăm de ploi cel puțin până miercuriEl a făcut și bilanțul viiturilor. "Începând de vineri, fenomenele hidrometeorologice au afectat 77 de localități din 26 de județe și municipiul București. La acest moment sunt în desfășurare intervenții în 5 județe: Bacău, Brăila, Călărași, Galați și Vrancea", a spus ministrul Bode.Nu scăpăm de ploi cel puțin până miercuri. Vor fi mai scurte, pe spații restrânse și mai violente, spun meteorologii.Sunt însă și vești bune: de mâine, se face cald în Vestul țării. Miercuri vor fi acolo în jur de 37 de grade Celsius. Iar în București vom avea joi 34 de grade Celsius.